
ΤΕΥΧΟΣ ΔΕΥΤΕΡΟ 


Αρ 


. Φύλλου 1383 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Μεταβίβαση αρμοδιοτήτων στην Περιφερειακή 
Σύμβουλο Κυριακούλα Αλατζά του Αποστόλου. 

2 Έγκριση Κανονισμού Διδακτορικών Σπουδών του 
Τμήματος Επιστήμης Φυσικής Αγωγής και Αθλη¬ 
τισμού (με έδρα τη Θεσσαλονίκη) της Σχολής 
Επιστημών Φυσικής Αγωγής και Αθλητισμού του 
Αριστοτελείου Πανεπιστημίου Θεσσαλονίκης. 

ΔΙΟΡΘΩΣΕΙΣ ΣΦΑΛΜΑΤΩΝ 

3 Διόρθωση σφάλματος στην Φ.146/232/34688/Ζ2/ 
01-03-2018 απόφαση του Υπουργού Παιδείας, 
Έρευνας και Θρησκευμάτων, που δημοσιεύθηκε 
στοΦΕΚ 874/τ.Β'/13.3.2018. 

4 Διορθώσεις σφαλμάτων στην Φ.253/39391/Α5/ 
8.3.2018 απόφαση του Υπουργού Παιδείας, Έρευ¬ 
νας και Θρησκευμάτων, που δημοσιεύθηκε στο 
ΦΕΚ 982/τ.Β720.3.2018. 

5 Διορθώσεις σφαλμάτων στην Φ.151/43612/Α5 
απόφαση του Υπουργού και του Υφυπουργού 
Παιδείας, Έρευνας και Θρησκευμάτων, που δημο¬ 
σιεύθηκε στο ΦΕΚ 983/τ.Β'/20.3.2018. 


ΑΠΟΦΑΣΕΙΣ 

Αριθμ. οικ.1437 (1) 

Μεταβίβαση αρμοδιοτήτων στην Περιφερειακή 
Σύμβουλο Κυριακούλα Αλατζά του Αποστόλου. 

Ο ΠΕΡΙΦΕΡΕΙΑΡΧΗΣ 

ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 
Έχοντας υπόψη: 

1. Τις διατάξεις των άρθρων 3, 113, 159, 186 και 203 
του ν. 3852/2010 «Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης». (ΦΕΚ 87 Α'). 


2. Τις διατάξεις του άρθρου 9 του ν. 2690/1999 «Κώ¬ 
δικας Διοικητικής Διαδικασίας» (ΦΕΚ Α' 45/9-3-1999). 

3. Το π.δ. 144/2010 Οργανισμός της Περιφέρειας 
Ανατολικής Μακεδονίας και Θράκης, ΦΕΚ 237/Α7 
27-12-2010. 

4. Τις διατάξεις του άρθρου 90 παρ. 3 του Κώδικα Νο¬ 
μοθεσίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ. 63/2005«Κω- 
δικοποίηση της νομοθεσίας για την Κυβέρνηση και τα 
κυβερνητικά όργανα». 

5. Την αριθμ. 17/2014 απόφαση του Πολυμελούς Πρω¬ 
τοδικείου Ροδόπης με την οποία ανακηρύχθηκαν ο Πε¬ 
ριφερειάρχης, οι Αντιπεριφερειάρχες Περιφερειακών 
Ενοτήτων και οι Περιφερειακοί Σύμβουλοι της ΠΑΜΘ 
για την περίοδο 1-9-2014 έως31-8-2019. 

6. Το αριθμ. πρωτ. 18186/2-11-2016 έγγραφο της 
Αποκεντρωμένης Διοίκησης Μακεδονίας - Θράκης περί 
«Ελέγχου Νομιμότητας» του Πρακτικού Εκλογής Περιφε¬ 
ρειάρχη της ΠΑΜΘ. 

7. Την αριθμ. 534/16-2-2017 απόφαση περί μεταβίβα¬ 
σης αρμοδιοτήτων στον Περιφερειακό Σύμβουλο της ΠΕ 
Έβρου Κωνσταντίνο Εξακουστό (ΦΕΚ Β'700). 

8. Το γεγονός ότι η παρούσα απόφαση δεν προκαλεί 
δαπάνη αντιμισθίας σε βάροςτου προϋπολογισμού της 
ΠΑΜΘ, αποφασίζουμε: 

Μεταβιβάζουμε στην Κυριακούλα Αλατζά του Αποστό¬ 
λου, Περιφερειακή Σύμβουλο της ΠΕ Ξάνθηςτην άσκηση 
αρμοδιοτήτων επεξεργασίας, εκπροσώπησης και προώ¬ 
θησης θεμάτων Διεθνών Σχέσεων για την προαγωγή και 
διευκόλυνση της διακρατικής, διαπεριφερειακής, διασυ¬ 
νοριακής και εδαφικής συνεργασίας της Περιφέρειας ΑΜΘ 
και ορίζουμε αυτήν εκπρόσωπο της ΠΑΜΘ στη ΈΡΜΒ (Δι¬ 
άσκεψη των Παράκτιων Περιφερειακών Περιοχών). 

Η αριθμ. 534/16-2-2017 απόφαση (ΦΕΚ Β'700) καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 26 Μαρτίου 2018 
Ο Περιφερειάρχης 
ΧΡΗΣΤΟΣ ΜΕΤΙΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 383/25.04.2018 


Αριθμ. 11853 _ (2) 

Έγκριση Κανονισμού Διδακτορικών Σπουδών 
του Τμήματος Επιστήμης Φυσικής Αγωγής και 
Αθλητισμού (με έδρα τη Θεσσαλονίκη) της Σχο¬ 
λής Επιστημών Φυσικής Αγωγής και Αθλητι¬ 
σμού του Αριστοτελείου Πανεπιστημίου Θεσ¬ 
σαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(Συνεδρίαση με αριθμό 2953/25-1-2018) 

Έχοντας υπόψη: 

1. Τις διατάξεις του ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» και ιδίως το 
άρθρο 45 παρ. 2. 

2. Τις διατάξεις του άρθρου 85 και ειδικότερα των παρ. 
5 και 6 εδ. β του ν. 4485/2017 (ΦΕΚ 114/τ.Α74-8-2017). 

3. Τις ερμηνευτικές εγκυκλίους του Υπουργείου Παι¬ 
δείας, Έρευνας και Θρησκευμάτων με αριθμό: 

α) 163204/Ζ1 ΕΞ. ΕΠΕΙΓΘΝ/29-9-2017: «Εφαρμογή των 
διατάξεων του ν. 4485/2017 (Α' 114) για θέματα μετα¬ 
πτυχιακών σπουδών και εκπόνησης διδακτορικών δια- 
τριβών-λοιπά θέματα και 

β) 22879/Ζ1 /9-2-2018: «Εφαρμογή των διατάξεων του 
ν. 4485/2017 (ΑΊ14). 

4. Την απόφαση της Συνέλευσης του Τμήματος Επι¬ 
στήμης Φυσικής Αγωγής και Αθλητισμού (με έδρα τη 
Θεσσαλονίκη) της Σχολής Επιστημών φυσικής Αγωγής 
και Αθλητισμού του Αριστοτελείου Πανεπιστημίου Θεσ¬ 
σαλονίκης (συνεδρίαση με αριθμό 557/29-12-2017). 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε τον Κανονισμό Διδακτορικών Σπουδών 
του Τμήματος Επιστήμης Φυσικής Αγωγής και Αθλητι¬ 
σμού (με έδρα τη Θεσσαλονίκη) της Σχολής Επιστημών 
φυσικής Αγωγής και Αθλητισμού του Αριστοτελείου Πα¬ 
νεπιστημίου Θεσσαλονίκης, ως εξής: 

Άρθρο 1 
Γενικές Αρχές 

Οι Διδακτορικές Σπουδές του Τμήματος Επιστήμης 
Φυσικής Αγωγής και Αθλητισμού του ΑΠΘ με έδρα τη 
Θεσσαλονίκη (εφεξής, Τμήματος) αποσκοπούν στην 
προαγωγή της γνώσης και της πρωτότυπης επιστημονι¬ 
κής έρευνας και οδηγούν στην απόκτηση Διδακτορικού 
Διπλώματος (Δ.Δ). 

Το Διδακτορικό Δίπλωμα αποτελεί ακαδημαϊκό τίτλο, 
ο οποίος πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του/της 
κατόχου του στην εξέλιξη της επιστήμης και της γνώσης 
στον επιστημονικό κλάδο της φυσικής αγωγής και του 
αθλητισμού. 

Στον παρόντα Εσωτερικό Κανονισμό αποτυπώνονται 
η δομή και οι κανόνες λειτουργίας του Προγράμματος 
Διδακτορικών Σπουδών του Τμήματος, όπως αυτός κα¬ 
ταρτίστηκε με απόφαση της Συνέλευσης του Τμήματος, 
(συνεδρίαση με αριθμό 557/29-12-2017). 


Άρθρο 2 

Νομικό και Θεσμικό πλαίσιο 

Το Πρόγραμμα Διδακτορικών Σπουδών τουΤμήματος 
Επιστήμης Φυσικής Αγωγής και Αθλητισμού Σερρών ορ¬ 
γανώνεται και λειτουργεί σύμφωνα με τις διατάξεις του 
ν. 4485/2017 (ΦΕΚ 114 Α') και των εν ισχύει ευρισκομέ¬ 
νων διατάξεων. 

Άρθρο 3 

Δικαίωμα Υποβολής Αίτησης 

Δικαίωμα υποβολής αίτησης για εκπόνηση Διδακτο¬ 
ρικής Διατριβής στο Τμήμα έχουν όσοι/ες πληρούν τις 
κάτωθι προϋποθέσεις: 

• Είναι πτυχιούχοι Α.Ε.Ι. (Πανεπιστημίου ή Α.Τ.Ε.Ι.) της 
ημεδαπής ή αναγνωρισμένου ως ισότιμου ιδρύματος 
της αλλοδαπής. 

• Είναι κάτοχοι Διπλώματος Μεταπτυχιακών Σπουδών 
Α.Ε.Ι.της ημεδαπής ή αναγνωρισμένου ως ισότιμου ιδρύ¬ 
ματος της αλλοδαπής, 

Π 

είναι κάτοχοι ενιαίου και αδιάσπαστου τίτλου σπου¬ 
δών μεταπτυχιακού επιπέδου κατά το άρθρο 46 του 
ν. 4485/2017. 

Κατ' εξαίρεση μπορούν να γίνονται δεκτοί/ές ως Υπο- 
ψήφιοι/ες Διδάκτορες και μη κάτοχοι Διπλώματος Μετα¬ 
πτυχιακών Σπουδών, αν είναι ήδη κάτοχοι διδακτορικού 
τίτλου σε άλλο επιστημονικό πεδίο. 

Άρθρο 4 

Χρονική διάρκεια 

Η χρονική διάρκεια για την απόκτηση του Διδακτο¬ 
ρικού Διπλώματος είναι τουλάχιστον τρία πλήρη ημε¬ 
ρολογιακά έτη από την ημερομηνία ορισμού της Τρι¬ 
μελούς Συμβουλευτικής Επιτροπής. Ο μέγιστος χρόνος 
εκπόνησης της διδακτορικής διατριβής ορίζεται στα έξι 
πλήρη ημερολογιακά έτη απάτην ημερομηνία ορισμού 
της Τριμελούς Συμβουλευτικής Επιτροπής. Παράταση 
δύο ετών μπορεί να δοθεί μόνο για ειδικές περιπτώσεις 
και μετά από αιτιολογημένη αίτηση του υποψηφίου και 
τεκμηριωμένη απόφαση της Συνέλευσης τουΤμήματος. 

Ο/η υποψήφιος/α διδάκτορας μπορεί να αιτηθεί ανα¬ 
στολής ενός (1) πλήρους ημερολογιακού έτους με αίτηση 
του/της, η οποία συνοδεύεται με αιτιολογημένη εισήγη¬ 
ση τηςΤριμελούς Συμβουλευτικής Επιτροπής και εγκρί- 
νεταιαπότη Συνέλευση τουΤμήματος. Κατά τη διάρκεια 
της αναστολής αίρεται η ιδιότητα του/της υποψήφιου 
διδάκτορα και τα εξ αυτής απορρέοντα δικαιώματα. Ο 
χρόνος της αναστολής δεν προσμετράται στον μέγιστο 
χρόνο εκπόνησης της Διδακτορικής Διατριβής. 

Αλλαγή του τίτλου της Διδακτορικής Διατριβής μπορεί 
να πραγματοποιηθεί μετά από τεκμηριωμένη εισήγηση 
τηςΤριμελούς Συμβουλευτικής Επιτροπής και έγκριση 
της Συνέλευσης του Τμήματος. Στην περίπτωση κατά την 
οποία η αλλαγή οδηγεί σε νέο επιστημονικό πεδίο, ακο¬ 
λουθείται η απαιτούμενη διαδικασία εισδοχής από την 
αρχή. Σε περίπτωση μικρής τροποποίησης του τίτλου, 
η Συνέλευση αποφασίζει εάν αυτό αφορά την αλλαγή 
επιστημονικού πεδίου ή όχι και εξετάζει τη σκοπιμό¬ 
τητα ανασυγκρότησης της Τριμελούς Συμβουλευτικής 
Επιτροπής. 





Τεύχος Β' 1383/25.04.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Άρθρο 5 

Δικαιώματα / Παροχές 

και Υποχρεώσεις Υποψηφίων Διδακτόρων 

5.1. Δικαιώματα/Παροχές 

Οι Διδακτορικές Σπουδές προσφέρονται δωρεάν. 

Οι υποψήφιοι/ες διδάκτορες διατηρούν πλήρη τα δι¬ 
καιώματα και τις παροχές που προβλέπονται για τους/ 
τιςφοιτητές/τριεςτου Β' κύκλου σπουδών έως το πέρας 
εκπόνησης της διδακτορικής διατριβής και όχι περισ¬ 
σότερο από έξι (6) έτη από την ημερομηνία ορισμού 
της Τριμελούς Συμβουλευτικής Επιτροπής. Ενδεικτικά, 
σε αυτά τα δικαιώματα περιλαμβάνονται η τεχνολογική 
και οικονομική υποστήριξη, τα βραβεία, οι υποτροφί¬ 
ες, η φοιτητική μέριμνα, η εκπροσώπηση σε συλλογικά 
όργανα, κ.ά. Επιπλέον, οι υποψήφιοι/ες διδάκτορες δια¬ 
τηρούν δικαιώματα πρόσβασης, δανεισμού και χρήσης 
των ηλεκτρονικών υπηρεσιών των πανεπιστημιακών 
βιβλιοθηκών μέχρι και πέντε έτη μετά την απονομή του 
Διδακτορικού Διπλώματος. 

5.2 Υποχρεώσεις 

Ο/Η υποψήφιος/α διδάκτορας έχει υποχρέωση ανανέ- 
ωσηςτης εγγραφής του/της κάθε ακαδημαϊκό έτος από 
1 έως 30 Σεπτεμβρίου. Ο/Η υποψήφιος/α διδάκτορας 
έχει επίσης τις παρακάτω υποχρεώσεις: 

Μαθήματα. Για τους/τις υποψηφίους/ες διδάκτορες 
είναι υποχρεωτική η παρακολούθηση και επιτυχής εξέ¬ 
ταση στο μάθημα «Ανώτερη Στατιστική», ένα χρόνο πριν 
την υποστήριξη της διδακτορικής διατριβής. 

Συμμετοχή σε Εργαστήρια. Κατόπιν εισήγησης της Τρι¬ 
μελούς Επιτροπής δύναται να συμμετέχει σε εργαστήρια. 

Συμμετοχή σε Σεμινάρια. Κατόπιν εισήγησης τηςΤριμε- 
λούς Επιτροπής δύναται να συμμετέχει σε εξειδικευμένα 
σεμινάρια. 

Άλλες υποχρεώσεις. Οι υποψήφιοι διδάκτορες μπο¬ 
ρούν να συνδράμουν στην εκπαιδευτική και ερευνητική 
λειτουργία του Τμήματος. Επιπλέον υποχρεώσεις συνα¬ 
φείς με την επιστημονική έρευνα του/της υποψηφίου/ 
ας διδάκτορα μπορεί να ορίζονται από τη Συνέλευση 
του Τμήματος. 

Άρθρο 6 

Συμμετοχή Υποψηφίων Διδακτόρων 

στην εκπαιδευτική διαδικασία 

Με απόφαση ΣυνέλευσηςτουΤμήματος (άρθρο 9 παρ. 
3 εδάφιο ε' του ν. 3685/2008 που παραμένει σε ισχύ 
σύμφωνα με το άρθρο 88 περ. α' του ν. 4485/2017) και 
κοινή απόφαση των Υπουργείων Παιδείας και Οικονο¬ 
μικών μπορεί να ανατίθεται σε υποψήφιους διδάκτορες 
η επικουρία μελών ΔΕΠ του Τμήματος σε προπτυχιακό 
και μεταπτυχιακό επίπεδο με ωριαία αντιμισθία, η οποία 
επιβαρύνει τον τακτικό προϋπολογισμό του Ιδρύματος. 

Άρθρο 7 

Διαδικασία Επιλογής Υποψηφίων Διδακτόρων 

Το Τμήμα μπορεί να προκηρύσσει θέσεις υποψηφίων 
διδακτόρων, οι οποίες δημοσιοποιούνται δια του ημε¬ 
ρησίου τύπου κάθε Ιούνιο και αναρτώνται ηλεκτρονικά 
στον διαδικτυακό τόπο του Τμήματος (άρθρο 38 παρ. 2 
και άρθρο 42, παρ. 1, παρ. 2, παρ. 3 του ν. 4485/2017). 


> Ο/η Υποψήφιος/α 

Ο/Η υποψήφιος/α υποβάλλει στις ημερομηνίες που 
ορίζονται στην προκήρυξη, σχετική Αίτηση στη Γραμ¬ 
ματεία του Τμήματος. Οι αιτήσεις των υποψηφίων διδα¬ 
κτόρων υποβάλλονται σε δύο χρονικές περιόδους κάθε 
ημερολογιακό έτος με τα απαραίτητα δικαιολογητικά 
στη Γραμματεία του Τμήματος: 

Ειδικότερα προϋποθέσεις για την αποδοχή υποψηφι¬ 
ότητας είναι: 

1. Κατάθεση αναλυτικού βιογραφικού σημειώματος.. 

2. Έντυπη αίτηση του υποψήφιου/ας για την αποδοχή 
του προς τη Συνέλευση του Τμήματος. Στην αίτηση ανα¬ 
γράφεται η επιστημονική περιοχή και ο προτεινόμενος 
τίτλος, η προτεινόμενη γλώσσα εκπόνησης και συγγρα¬ 
φής -η οποία μπορεί να είναι διάφορη της ελληνικής- κα¬ 
θώς και ο/η προτεινόμενος/η ως επιβλέπων/ουσα της 
Διδακτορικής Διατριβής, ο/η οποίος/α ανήκει σε όσους/ 
ες έχουν δικαίωμα επίβλεψης Διδακτορικής Διατριβής, 
σύμφωνα με τα οριζόμενα στο άρθρο 39 του ν. 4485/2017 
και στο άρθρο 8 του παρόντος Κανονισμού. Η αίτηση συ¬ 
νυπογράφεται από τον επιβλέποντα ο οποίος με αυτόν 
τον τρόπο συναινεί να αναλάβει τον/την υποψήφιο/α για 
την εκπόνηση της διδακτορικής διατριβής του/της. 

3. Προσχέδιο βασικών σημείων διδακτορικής διατρι¬ 
βής· 

4. Επικυρωμένο αντίγραφο Τίτλου Μεταπτυχιακών 
Σπουδών και βεβαίωση ισοτιμίας από το ΔΟΑΤΑΠ, εάν 
ο τίτλος προέρχεται από ίδρυμα της αλλοδαπής. 

5. Πιστοποιητικό επάρκειας ξένης γλώσσας. Τ ο πιστο¬ 
ποιητικό να είναι τουλάχιστον επιπέδου καλής γνώσης 
(Β2) για την αγγλική γλώσσα ή αντίστοιχου πτυχίου (πι¬ 
στοποιητικό επιπέδου Β2) για τις άλλες 2 γλώσσες δηλ. 
της Γαλλικής και Γερμανικής. Επικυρωμένη κατάθεση ξε¬ 
νόγλωσσου απολυτηρίου στις παραπάνω γλώσσες είναι 
κριτήριο επαρκούς γνώσης της ξένης γλώσσας. 

6. Υπεύθυνη Δήλωση ότι δεν εκπονεί ταυτόχρονα 
διδακτορική διατριβή ούτε έχει υποβάλει διδακτορική 
διατριβή για κρίση, με το ίδιο ή παρόμοιο θέμα, σε άλλο 
Α.Ε.Ι., ελληνικό ή της αλλοδαπής. 

7. Φωτοτυπία αστυνομικής ταυτότητας (δύο όψεις) 

ΤΟΤΜΗΜΑ 

Η Συνέλευση τουΤμήματος, με βάση τη συνάφειατου 
ερευνητικού αντικειμένου των αιτήσεων που έχουν υπο¬ 
βληθεί, ορίζει τριμελή Επιτροπή από μέλη ΔΕΠ τουΤμή¬ 
ματος, ανά κατηγορία αιτήσεων. Η κάθε Επιτροπή εξετά¬ 
ζει τις υποβληθείσες αιτήσεις και τα συνυποβαλλόμενα 
έγγραφα και καλεί σε συνέντευξη τον/την υποψήφιο/α. 

Κατόπιν, η κάθε Επιτροπή υποβάλει στη Συνέλευση 
του Τμήματος εισήγηση με αναλυτικό υπόμνημα, στο 
οποίο αναγράφονται οι λόγοι για τους οποίους ο/η υπο¬ 
ψήφιος/α πληροί ή δεν πληροί τις προϋποθέσεις προ- 
κειμένου να γίνει δεκτός/η. Επιπρόσθετα, προτείνει τον/ 
την επιβλέποντα/ουσα, ακόμη και αν αυτός/η δεν έχει 
προταθεί από τον/την υποψήφιο/α. Σε κάθε περίπτωση 
το θέμα ανάγεται στην αρμοδιότητα της Συνέλευσης 
τουΤμήματος. 

Η Συνέλευση του Τμήματος, συνεκτιμώντας το υπό¬ 
μνημα της Επιτροπής, εγκρίνει ή απορρίπτει αιτιολογη¬ 
μένα την αίτηση του/της υποψηφίου/ας. Στην εγκριτική 

απόφαση της Συνέλευσης ορίζεται και η γλώσσα εκπό¬ 
νησης και συγγραφής της Διδακτορικής Διατριβής. Στην 
ίδια απόφαση, η Συνέλευση δύναται να καθορίσει ως 
προϋπόθεση για την εκπόνηση της Διδακτορικής Δι¬ 
ατριβής του/της υποψηφίου, την παράλληλη επιτυχή 
παρακολούθηση μαθήματος/ων ή άλλες συναφείς με 
την επιστημονική έρευνα υποχρεώσεις. 

Πρόσθετα ακαδημαϊκά κριτήρια δύναται να ζητηθούν 
μετά από απόφαση της Συνέλευσης του Τμήματος πριν 
από κάθε ακαδημαϊκό έτος. 

Άρθρο 8 

Επίβλεψη Διδακτορικής Διατριβής 

1. Δικαίωμα επίβλεψης Διδακτορικών Διατριβών έχουν 
τα μέλη Δ.Ε.Π. α' βαθμίδας, αναπληρωτή και επίκουρου 
του οικείου ή άλλου Α.Ε.Ι. ή ερευνητές Α', Β' ή Γ' βαθ¬ 
μίδας από ερευνητικά κέντρα (του άρθρου 13Α του 
ν. 4310/2014) συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών. 

2. Η Συνέλευση του Τμήματος αναθέτει στον προτει- 
νόμενο επιβλέποντα, σύμφωνα με την παράγραφο 3 του 
άρθρου 38 του ν. 4485/2017, βάση συνάφειας του γνω¬ 
στικού και ερευνητικού αντικειμένου και τη σύμφωνη 
γνώμη του προτεινόμενου επιβλέποντος, την επίβλεψη 
της Διδακτορικής Διατριβής και ορίζειΤριμελή Συμβου¬ 
λευτική Επιτροπή, με αρμοδιότητα να πλαισιώνει και να 
υποστηρίζει την εκπόνηση και συγγραφή της. 

3. Στην Τριμελή Συμβουλευτική Επιτροπή μετέχουν 
ως μέλη, ο επιβλέπων και δύο ακόμη μέλη Δ.Ε.Π. α' 
βαθμίδας, αναπληρωτή και επίκουρου από το οικείο 
ή άλλο Α.Ε.Ι. ή καθηγητές αναγνωρισμένων ως ομοτα- 
γών ιδρυμάτων της αλλοδαπής, οι οποίοι είναι κάτοχοι 
διδακτορικού διπλώματος, ή ερευνητές των βαθμιδών 
Α', Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος 
Ιατροβιολογικών Ερευνών της Ακαδημίας Αθηνών ή 
από αναγνωρισμένα ερευνητικά κέντρα ή ινστιτούτα 
της αλλοδαπής και έχουν το ίδιο ή συναφές γνωστικό 
αντικείμενο με την υπό κρίση Διδακτορική Διατριβή. 
Ως μέλη τηςΤριμελούς Συμβουλευτικής Επιτροπής είναι 
δυνατόν να ορίζονται και μέλη ΔΕ.Π. τα οποία είναι σε 
άδεια. Στην Τριμελή Συμβουλευτική Επιτροπή μετέχει 
τουλάχιστον ένα (1) μέλος Δ.Ε.Π. από τις τρεις πρώτες 
βαθμίδες του Τμήματος. 

4. Το ανώτατο όριο/αριθμός επίβλεψης Διδακτορικών 
Διατριβών ανά μέλος ΔΕΠ είναι πέντε (5). Οι περιπτώσεις 
συνεπίβλεψης Διδακτορικών Διατριβών δεν θα προσμε- 
τρούνται στο σύνολο. 

5. Αν για οποιονδήποτε λόγο ο επιβλέπων εκλείψει ή 
διαπιστωμένα αδυνατεί να τελέσει χρέη επιβλέποντος 
για μεγάλο χρονικό διάστημα, η Συνέλευση του Τμή¬ 
ματος, εκτιμώντας τις περιστάσεις, αναθέτει σε άλλον 
την επίβλεψη, σύμφωνα με όσα ορίζονται στις προηγού¬ 
μενες παραγράφους, κατόπιν αίτησης του υποψήφιου 
διδάκτορα και σύμφωνης γνώμης του νέου προτεινό- 
μενου επιβλέποντος. Σε διαφορετική περίπτωση, ένα 


από τα άλλα δύο (2) μέλη τηςΤριμελούς Συμβουλευτικής 
Επιτροπής αναλαμβάνουν χρέη επιβλέποντος, ακόμη 
και καθ' υπέρβαση του μέγιστου αριθμού υποψήφιων 
διδακτόρων. Στην περίπτωση αυτή ο επιβλέπων καθη¬ 
γητής πρέπει να είναι μέλος ΔΕΠ του ΤΕΦΑΑ Σερρών ή 
της ΣΕΦΑΑ, εάν δεν υπάρχει στην Τριμελή Επιτροπή άλλο 
μέλος ΔΕΠ του Τμήματος. 

6. Αν ο αρχικός επιβλέπων μετακινηθεί σε άλλο Α.Ε.Ι. 
ή Τμήμα Α.Ε.Ι. ή συνταξιοδοτηθεί, συνεχίζει να τελεί 
χρέη επιβλέποντος των Διδακτορικών Διατριβών που 
έχει αναλάβει, και ο τίτλος απονέμεται από το Α.Ε.Ι., στο 
οποίο ανήκει το Τμήμα, όπου ξεκίνησε η εκπόνηση της 
Διδακτορικής Διατριβής. 

7. Η Γραμματεία του Τμήματος οφείλει να αναρτήσει 
στον διαδικτυακό τόπο, στην ελληνική και αγγλική γλώσ¬ 
σα, το όνομα του Υποψήφιου Διδάκτορα, τον τίτλο και 
σύντομη περίληψη της Διδακτορικής Διατριβής, το όνο- 
ματου επιβλέποντος και των άλλων μελών τηςΤριμελούς 
Συμβουλευτικής Επιτροπής. 

Άρθρο 9 

Εκπόνηση Διδακτορικής Διατριβής 

με Συνεπίβλεψη 

Το Τμήμα Επιστήμης Φυσικής Αγωγής και Αθλητι¬ 
σμού (με έδρα τη Θεσσαλονίκη) είναι δυνατό να συ¬ 
νεργάζεται, σύμφωνα με όσα προβλέπονται στο άρθρο 
43 του ν. 4485/2017 με Τμήματα ΑΕΙ της ημεδαπής, με 
ερευνητικά κέντρα και ινστιτούτα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών, για την 
εκπόνηση διατριβών με συνεπίβλεψη. Τα σχετικά με τη 
διαδικασία εκπόνησης, χορήγησης ενιαίου ή χωριστού 
τίτλου κ.α., προβλέπονται στο οικείο Ειδικό Πρωτόκολλο 
Συνεργασίας που καταρτίζεται. 

ΤοΤμήμα Επιστήμης Φυσικής Αγωγής και Αθλητισμού 
(με έδρα τη Θεσσαλονίκη) είναι δυνατό επίσης να συ¬ 
νεργάζεται με αναγνωρισμένα ως ομοταγή Ιδρύματα ή 
ερευνητικά κέντρα και ινστιτούτα της αλλοδαπής για την 
εκπόνηση διατριβών με συνεπίβλεψη. Τα σχετικά με τη 
διαδικασία εκπόνησης, χορήγησης ενιαίου ή χωριστού 
τίτλου κ.α., προβλέπονται στο οικείο Ειδικό Πρωτόκολλο 
Συνεργασίας που καταρτίζεται σύμφωνα με όσα ορίζει 
η σχετική απόφαση του Υπουργού Παιδείας, Έρευνας 
και Θρησκευμάτων που δημοσιεύεται στην Εφημερίδα 
της Κυβερνήσεως. 

Άρθρο 10 

Διαδικασία Εκπόνησης 

Ο/Η υποψήφιος/α διδάκτορας, κατ' έτος παρουσιά¬ 
ζει προφορικά ενώπιον τηςΤριμελούς Συμβουλευτικής 
Επιτροπής και υποβάλλει εγγράφως σε αυτή αναλυτικό 
υπόμνημα (Έκθεση Προόδου), σχετικά με την πρόοδο 
της Διδακτορικής Διατριβής του. 

Αντίγραφο του υπομνήματος, καθώς και σχόλια επ' 
αυτού από τον/την επιβλέποντα/ουσα ή την Τριμελή 
Συμβουλευτική Επιτροπή και των εκθέσεων προόδου, 
καταχωρούνται στον ατομικό φάκελο του/της υποψη¬ 
φίου/ας διδάκτορα. 

Για την υποστήριξη της διδακτορικής διατριβής απαι¬ 
τείται τουλάχιστον μία δημοσίευση σε διεθνές περιοδικό 
με αξιολόγηση κριτών και μία συμμετοχή σε συνέδριο 
κατόπιν αξιολόγησης. 

Άρθρο 11 

Αξιολόγηση Διδακτορικής Διατριβής 

Μετά την ολοκλήρωση εκπόνησης της Διδακτορικής 
Διατριβής ο/η υποψήφιος/α διδάκτορας υποβάλλει αίτη¬ 
ση στηνΤριμελή Συμβουλευτική Επιτροπή, διά της Γραμ¬ 
ματείας, για δημόσια υποστήριξη και αξιολόγηση της. 

Η Τριμελής Συμβουλευτική Επιτροπή, αποφασίζει την 
έγκριση ή την αιτιολογημένη απόρριψη της αίτησης. 
Εφόσον αυτή εγκριθεί, συντάσσει αναλυτική Εισηγητική 
Έκθεση. Στην Εισηγητική Έκθεση καταγράφεται η ολο¬ 
κλήρωση της εκπόνησης της διδακτορικής διατριβής και 
προτείνεται ο ορισμός Επταμελούς Εξεταστικής Επιτρο¬ 
πής για τον/την υποψήφιο/α διδάκτορα. Εάν η Τριμελής 
Συμβουλευτική Επιτροπή δεν εγκρίνει την αίτηση του/ 
της υποψηφίου/ας διδάκτορα, του/της δίνει αναλυτικά 
επιστημονικές παρατηρήσεις - βελτιώσεις καθώς και 
χρονοδιάγραμμα υλοποίησης. 

Η Συνέλευση του Τμήματος, μετά την κατάθεση θετι¬ 
κής Εισηγητικής Έκθεσης τηςΤριμελούς Συμβουλευτικής 
Επιτροπής, ορίζει Επταμελή Εξεταστική Επιτροπή για 
την αξιολόγηση της Διδακτορικής Διατριβής του/της 
υποψήφιου/ας διδάκτορα. Σε αυτή μετέχουν τα μέλη 
τηςΤριμελούς Συμβουλευτικής Επιτροπής και τέσσερα 
επιπλέον μέλη που πληρούν τα κριτήρια του άρθρου 39 
παρ. 2 β' εδάφιο του ν. 4485/2017 και έχουν την ίδια ή 
συναφή ειδικότητα με τον επιστημονικό πεδίο της Διδα¬ 
κτορικής Διατριβής. Η Τριμελής Συμβουλευτική Επιτρο¬ 
πή έχει δικαίωμα πρότασης των μελών της Επταμελούς 
Εξεταστικής Επιτροπής. 

Προκειμένου να συγκροτηθεί η Επταμελής Εξεταστι¬ 
κή Επιτροπή, τα αφυπηρετήσαντα μέλη τηςΤριμελούς 
Συμβουλευτικής Επιτροπής αντικαθίστανται από νέα 
μέλη που πληρούν τα κριτήρια του άρθρου 39 παρ. 2 
β' εδάφιο του ν. 4485/2017. Τα αφυπηρετήσαντα μέλη 
δικαιούνται να παρευρεθούν στη διαδικασία δημόσιας 
παρουσίασης και αξιολόγησης με δικαίωμα λόγου, χωρίς 
όμως δικαίωμα ψήφου. Μέλη ΔΕΠ τα οποία βρίσκονται 
σε άδεια, δύνανται να συμμετέχουν ως μέλη της Επτα¬ 
μελούς Εξεταστικής Επιτροπής. Με τη συγκρότηση της 
Επταμελούς Εξεταστικής Επιτροπής, ο/η υποψήφιος/α 
διδάκτορας οφείλει να καταθέσει πέντε (5) πρόσθετα 
αντίτυπα της Διδακτορικής Διατριβής: τέσσερα (4) για 
τα λοιπά μέλη της Εξεταστικής Επιτροπής και ένα (1) για 
τη Γραμματεία του οικείουΤομέα,του οποίουτα μέλη θα 
έχουν πρόσβαση σε αυτό. 

Η Διδακτορική Διατριβή υποστηρίζεται από τον/την 
υποψήφιο/α διδάκτορα δημόσια, περίπου επί ημίωρο, 
ενώπιον της Επταμελούς Εξεταστικής Επιτροπής. Η δι¬ 
αδικασία της δημόσιας υποστήριξης προϋποθέτει τη 
φυσική παρουσία τουλάχιστον των τεσσάρων (4) μελών 
της Επταμελούς Εξεταστικής Επιτροπής, ενώ τα λοιπά 
μέλη μπορούν να συμμετέχουν και μέσω τηλεδιάσκεψης. 

Ο/Η υποψήφιος/α επίσης απαντά στις ερωτήσεις των 
μελών της Επταμελούς Εξεταστικής Επιτροπής. Με τη 


σύμφωνη γνώμη της Επταμελούς Εξεταστικής Επιτροπής 
είναι δυνατό να υποβληθούν ερωτήσεις και από το ακρο¬ 
ατήριο. Η όλη διαδικασία δεν επιτρέπεται να υπερβαίνει 
τις δυο (2) ώρες. 

Στη συνέχεια ο/η υποψήφιος/α αποχωρεί και η Επτα¬ 
μελής Εξεταστική Επιτροπή συσκέπτεται και κρίνει τη 
διατριβή ως προς την ποιότητα, την πληρότητα, την 
πρωτότυπη σκέψη και την συμβολή της στην επιστή μη 
και με βάση αυτά τα κριτήρια διατυπώνει την τελική της 
κρίση και τη βαθμολογεί. 

Η έγκριση και βαθμολόγηση βεβαιώνεται με σχετικό 
Πρακτικό. Η Διδακτορική Διατριβή εγκρίνεται με πλειο- 
ψηφία τουλάχιστον πέντε (5) μελών της Επταμελούς Εξε¬ 
ταστικής Επιτροπής.Το Πρακτικό υπογράφεται από όλα 
τα συμμετέχοντα στη διαδικασία της αξιολόγησης της 
διατριβής μέλη της Επταμελούς Εξεταστικής Επιτροπής 
και διαβιβάζεται διά της Γραμματείας, στη Συνέλευση 
του Τμήματος. Σε περίπτωση κατά την οποία το Πρακτικό 
φέρει υπογραφές τεσσάρων μελών της Επταμελούς Επι¬ 
τροπής και πέμπτο μέλος έχει υπογράψει την Εισηγητική 
Έκθεση, ο τίτλος θεωρείται ότι έχει χορηγηθεί εγκύρως 
(Ν. 4186/2013, άρθρο 39, παρ. 18). 

Η εγκριθείσα διδακτορική διατριβή αξιολογείται με 
την ακόλουθη κλίμακα: 

• Άριστα με διάκριση (σε ιδιαιτέρως εξαιρετικές περι¬ 
πτώσεις και μόνο με ομόφωνη απόφαση της Επταμελούς 
Εξεταστικής Επιτροπής) 

• Άριστα 

• Αίαν Καλώς 

• Καλώς 

Άρθρο 12 

Αναγόρευση και Καθομολόγηση 

Η Συνέλευση αναγορεύει και καθομολογεί τον υπο¬ 
ψήφιο διδάκτορα σε δημόσια Συνεδρίαση του Τμήμα¬ 
τος, παρουσία του υποψήφιου Διδάκτορα. Ο Πρόεδρος 
του Τμήματος θέτει υπόψη του Σώματος το Πρακτικό, 
που πιστοποιεί την επιτυχή ολοκλήρωση της διαδικα¬ 
σίας προφορικής παρουσίασης και αξιολόγησης της 
Διδακτορικής Διατριβής και ακολουθεί η αναγόρευση 
και καθομολόγηση του υποψηφίου σε Διδάκτορα του 
Τμήματος. Στη Συνεδρίαση παρίσταται ο/η Πρύτανης 
ή ο/η Αντιπρύτανης/νις, ενώ μπορεί να παρίσταται και 
ο/η Κοσμήτορας. 

Η τελετή αναγόρευσης και καθομολόγησης, καθώς 
και ο τύπος του Διδακτορικού Διπλώματος του Διδάκτο- 
ρος ακολουθεί τα Πρότυπα σχετικών Αποφάσεων της 
Συγκλήτου ΑΠΘ. 1 

Η τελετή διενεργείταιτρεις(3) φορές ανά ακαδημαϊκό 
έτος. Για όσους δεν επιθυμούν να δώσουν θρησκευτικό 
όρκο, η καθομολόγηση των διδακτόρων δύναται να γίνει 
με επίκληση της τιμής και της συνείδησής τους. 

Ο υποψήφιος διδάκτορας πριν από την αναγόρευση 
και καθομολόγηση του από την Συνέλευση τουΤμήμα- 

1 Απόφαση της Συγκλήτου (συνεδρίαση με αριθμό 2913/ 
23-7-2015, έγγραφο με αριθμό 5288/4-11-2015) με θέμα: 
«Εξορθολογισμός της Γραμματειακής Υποστήριξης των Σχο¬ 
λών και Τμημάτων του ΑΠΘ». 

τος, μπορεί να αιτηθεί χορήγηση Βεβαίωσης Επιτυχούς 
Αποπεράτωσης. 

Στον Διδάκτορα χορηγείται Αντίγραφο Διδακτορικού 
Διπλώματος. Το Διδακτορικό Δίπλωμα (μεμβράνη), υπο¬ 
γράφεται από τον Πρύτανη, τον/την Πρόεδρο και τον 
Προϊστάμενο Γραμματείας του Τμήματος και φέρει τη 
σφραγίδα του ΑΠΘ. 

Ο υποψήφιος πριν την αναγόρευση και καθομολόγη¬ 
ση του/της από τη Συνέλευση του Τμήματος πρέπει να 
προβεί: στη δημόσια παρουσίαση, σε διορθώσεις, προ¬ 
σθήκες, αλλαγές κειμένου και σχημάτων, σύμφωνα με τις 
παρατηρήσεις της επταμελούς Εξεταστικής Επιτροπής. 

Άρθρο 13 

Λόγοι Διαγραφής 

- Η Συνέλευση του Τμήματος Επιστήμης Φυσικής Αγω¬ 
γής και Αθλητισμού (με έδρα τη Θεσσαλονίκη), μετά από 
απόφαση της Τριμελούς Συμβουλευτικής Επιτροπής, 
μπορεί να εισηγηθεί τη διαγραφή Υποψηφίου Διδάκτο¬ 
ρα. Στην απόφαση τεκμηριώνονται οι λόγοι διαγραφής, 
όπως για παράδειγμα ανεπαρκής πρόοδος του υποψη¬ 
φίου διδάκτορα, η οποία τεκμηριώνεται με δύο (2) του¬ 
λάχιστον αρνητικές Εκθέσεις Προόδου ή παραβίαση της 
διάταξης του παρόντος Κανονισμού περί λογοκλοπής. 
Στην απόφαση τεκμηριώνονται οι λόγοι διαγραφής. 

- Ο υποψήφιος διδάκτορας διαγράφεται αυτοδίκαια 
μετά από αίτησή του. 

Άρθρο 14 

Λογοκλοπή 

Καταθέτοντας οποιαδήποτε διδακτορική διατριβή, ο 
υποψήφιος/α διδάκτορας υποχρεούται να αναφέρει αν 
χρησιμοποίησε το έργο και τις απόψεις άλλων. 

Η αντιγραφή θεωρείται σοβαρό ακαδημαϊκό παρά¬ 
πτωμα. Λογοκλοπή θεωρείται η αντιγραφή εργασίας 
κάποιου/ας άλλου/ης, καθώς και η χρησιμοποίηση ερ¬ 
γασίας άλλου/ης- δημοσιευμένης ή μη- χωρίς τη δέου¬ 
σα αναφορά. Η παράθεση οποιοσδήποτε υλικού τεκμη¬ 
ρίωσης, ακόμη και από μελέτες του/της ιδίου/ας του/ 
της υποψηφίου/ας, χωρίς σχετική αναφορά, μπορεί να 
στοιχειοθετήσει απόφαση της Συνέλευσης του οικείου 
Τμήματος για διαγραφή του/της. 

Στις παραπάνω περιπτώσεις - και μετά από αιτιολο¬ 
γημένη εισήγηση του/της επιβλέποντος/σας καθηγητή/ 
τριας - η Συνέλευση του οικείου Τμήματος μπορεί να 
αποφασίσει τη διαγραφή του/της υποψηφίου/ας. 

Άρθρο 15 

Μεταβατικές διατάξεις 

Όλοι/ες οι υποψήφιοι/ες διδάκτορες του Τμήματος 
μετά την έγκριση του παρόντος Κανονισμού Διδακτορι¬ 
κών Σπουδών, εντάσσονται στις διατάξεις του ν. 4485/ 
2017 και στον παρόντα Κανονισμό. 

Όσοι/ες υποψήφιοι/ες διδάκτορες του Τμήματος έχουν 
υπερβεί την ανώτατη διάρκεια εκπόνησης διδακτορικής δι¬ 
ατριβής, υποχρεούνται στην ολοκλήρωση της εντός διετίας. 

Για όποιο άλλο θέμα ανακύπτει, το οποίο δεν προβλέ- 
πεται από τον παρόντα κανονισμό, θα διευθετείται μετά 
από εισήγηση της Συνέλευσης του Τμήματος και έγκριση 
από τη Σύγκλητο του ΑΠΘ. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 20 Μαρτίου 2018 
Ο Πρύτανης 
ΠΕΡΙΚΛΗΣ ΜΗΤΚΑΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην Φ.146/232/34688/Ζ2/01 -03-2018 απόφαση του 
Υπουργού Παιδείας, Έρευνας και Θρησκευμάτων, που δη- 
μοσιεύθηκε στο ΦΕΚ 874/τ.Β'/13.3.2018 στη σελίδα 10328 
στην β' στήλη στον 30ο στίχο εκ των άνω, διορθώνεται: 

το εσφαλμένο: «Εγκρίνουμε τη μεταβολή του γνωστι¬ 
κού διορισμό...», 

στο ορθό: «Εγκρίνουμε τη μεταβολή του γνωστικού 
αντικειμένου...». 

(Από το Υπουργείο Παιδείας, 

Έρευνας και Θρησκευμάτων) 


(4) 

Στην αριθμ. Φ.253/39391/Α5/8.3.2018 απόφαση 
του Υπουργού Παιδείας, Έρευνας και Θρησκευ¬ 
μάτων, που δημοσιεύθηκε στο ΦΕΚ 982/τ.Β / 
20.3.2018, στη σελίδα 11790, στη β' στήλη, διορ¬ 
θώνονται: 

- στον 1 ο πίνακα, που αφορά στο εδάφιο 3 στα "ΠΑΝΕ¬ 
ΠΙΣΤΗΜΙΑ" που προστίθενται, διαγράφεται η 8η γραμμή 
του πίνακα (ΠΑΝ. ΔΥΤ. ΑΤΤΙΚΗΣ) 

- και στον 2ο πίνακα, που αφορά στο εδάφιο 4 στα 
ΤΕΙ που διαγράφονται, στο κελί της 2ης στήλης και 10ης 
γραμμής του πίνακα (ΗΛΕΚΤΡΟΝΙΚΩΝ ΜΗΧΑΝΙΚΩΝ ΤΕ 
(ΑΘΗΝΑ), διορθώνεται: 

το εσφαλμένο: «ΤΕΙ ΠΕΙΡΑΙΑ», 

στο ορθό: «ΤΕΙ ΑΘΗΝΑΣ». 

(Από το Εθνικό Τυπογραφείο) 


(5) 

Στην αριθμ. Φ.151/43612/Α5 απόφαση του Υπουργού 
και του Υφυπουργού Παιδείας, Έρευνας και Θρησκευ¬ 
μάτων, που δημοσιεύθηκε στο ΦΕΚ 983/τ.Β'/20.3.2018, 
διορθώνονται: 

- στη σελίδα 11266, στην α' στήλη, μετά τον πίνακα, 
διαγράφονται οι παράγραφοι με αρίθμηση 6,7,8,9,10, 
έως το άρθρο 2 

- και στη σελίδα 11286, στον 3ο στίχο εκ των κάτω, 
διορθώνεται η ημερομηνία: 

από το εσφαλμένο: «Μαρούσι, 15 Μαρτίου 2017», 

στο ορθό: «Μαρούσι, 15 Μαρτίου 2018». 

(Από το Εθνικό Τυπογραφείο) 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























